**ଭାରତବାଣୀ ପ୍ରକଳ୍ପ ସଂବନ୍ଧିତ ଜନ-ସୂଚନା**

**ଭାରତବାଣୀ କଅଣ ? ଏହି ପ୍ରକଳ୍ପର ଉଦ୍ଦେଶ୍ୟ କଅଣ ?**

* ଭାରତବାଣୀ ଏକ ପ୍ରକଳ୍ପ; ଯାହାର ଉଦ୍ଦେଶ୍ୟ ମଲ୍‌ଟିମିଡିଆର (ଦୃଶ୍ୟ, ଶ୍ରାବ୍ୟ, ପାଠ ଓ ଛବି) ଉପଯୋଗ କରି ଭାରତର ସମସ୍ତ ଭାଷା ସଂପର୍କୀତ ଏବଂ ଭାରତୀୟ ଭାଷାଗୁଡ଼ିକ ମଧ୍ୟରେ ଉପଲବ୍ଧ ଜ୍ଞାନ ସାମଗ୍ରୀକୁ ପୋର୍ଟାଲରେ (ଓଏବ୍‌ସାଇଟ୍) ଉପଲବ୍ଧ କରାଇବା I ଏହି ପୋର୍ଟାଲ ସମ୍ମିଳିତ, ସମ୍ବାଦ ବା ସୂଚନାଧର୍ମୀ ଓ ସକ୍ରିୟ ହେବ I ଏହାର ମୂଳ ଉଦ୍ଦେଶ୍ୟ ହେଉଛି ଡିଜିଟାଲ୍ ଭାରତର ଏହି ଯୁଗରେ ଏକ ମୁକ୍ତ ଜ୍ଞାନ-ସମାଜ ଗଢ଼ିବା I

**ଭାରତବାଣୀ ଜ୍ଞାନ ପୋର୍ଟାଲରୁ କେଉଁମାନେ ଉପକୃତ ହେବେ?**

* ଭାରତବାଣୀର ଉପଯୋଗ ବିଭିନ୍ନ ସାମାଜିକ, ଆର୍ଥିକ ଏବଂ ଶୈକ୍ଷିକ (ଔପଚାରିକ ଏବଂ ଅନୌପଚାରିକ) ପୃଷ୍ଠଭୂମି ଏପରିକି ସବୁ ଆୟୁବର୍ଗର ଲୋକମାନେ କରିପାରିବେ I ଅର୍ଥାତ, ଭାରତବାଣୀ ପ୍ରାଥମିକ ବିଦ୍ୟାଳୟର ଛାତ୍ରଛାତ୍ରୀମାନଙ୍କ ସହିତ ଭାରତର ସମସ୍ତ ନାଗରିକଙ୍କୁ ସେବା ପ୍ରଦାନ କରିବ I

**ଭାରତବାଣୀ ପାଇଁ ସାମଗ୍ରୀର ସଂକଳନ କିପରି ହେବ ?**

* ଭାରତବାଣୀ, ଭାରତର ସମସ୍ତ ସରକାରୀ ଓ ବେସରକାରୀ ସଂସ୍ଥା, ଶୈକ୍ଷିକ ସଂସ୍ଥା, ଶୈକ୍ଷିକ ପରିଷଦ, ପାଠ୍ୟପୁସ୍ତକ ସଂବନ୍ଧିତ ନିର୍ଦେଶାଳୟ, ବିଶ୍ୱବିଦ୍ୟାଳୟ, ଏକାଡେମୀ ଏବଂ ପ୍ରକାଶନ ସଂସ୍ଥା ଆଦିରେ ଜ୍ଞାନ ସାମଗ୍ରୀଗୁଡ଼ିକର ସଂକଳନ ମଲ୍‌ଟିମିଡିଆ ରୂପରେ ସମସ୍ତ ସଂବିଧାନ ସ୍ୱୀକୃତ ଭାଷାରେ କରିବ I
* ଭାରତବାଣୀ, ବେସରକାରୀ ସଂସ୍ଥାଗୁଡ଼ିକୁ ମଧ୍ୟ ସର୍ବଦା ଅନଲାଇନ୍ ଉପଯୋଗ ଓ ସାମଗ୍ରୀକୁ ଅଂଶୀଦାର କରିବା ପାଇଁ ଅନୁରୋଧ କରିବ I
* ସାମଗ୍ରୀର ସଂକଳନ ଓ ପ୍ରାଥମିକତା ନିର୍ଦ୍ଧାରଣକୁ ଅନୁମାଦନଦ୍ୱାରା ପ୍ରସ୍ତୁତ କରାଯିବ I ସଂପାଦନାମଣ୍ଡଳୀଦ୍ୱାରା ପ୍ରସ୍ତୁତ ସୁପାରିଶରେ ପରାମର୍ଶଦାତା ସମିତି ଶେଷ ନିଷ୍ପତ୍ତି ନେବେ I
* ଜ୍ଞାନ ସାମଗ୍ରୀକୁ ପ୍ରକାଶିତ କରାଇବା ଭାରତବାଣୀର ପ୍ରମୁଖ ଉଦ୍ଦେଶ୍ୟ I ଏଥି ସହିତ ଉପଦେଷ୍ଟାମଣ୍ଡଳୀଦ୍ୱାରା ଉନ୍ନତ ମାନଦଣ୍ଡ ଆଧାରରେ ଅସୃଜନ ସାହିତ୍ୟ ବି ପ୍ରକାଶିତ ହେବ I

**ଭାରତବାଣୀ ସାମଗ୍ରୀର ମାନ କିପରି ସୁନିଶ୍ଚିତ ହେବ ?**

* ଭାରତବାଣୀ ସାମଗ୍ରୀ ପ୍ରକାଶନର ଆରମ୍ଭ, ବିଷୟ ବିଷେଷଜ୍ଞଙ୍କଦ୍ୱାରା ପ୍ରସ୍ତୁତ ସାମଗ୍ରୀ ତଥା ପ୍ରତିଷ୍ଠିତ ସଂସ୍ଥାଦ୍ୱାରା ପ୍ରକାଶିତ ସାମଗ୍ରୀରୁ କରାଯିବ I ଏହି କ୍ରମରେ ସର୍ବପ୍ରଥମେ କେନ୍ଦ୍ରୀୟ ଭାରତୀୟ ଭାଷା ସଂସ୍ଥାନଦ୍ୱାରା ପ୍ରକାଶିତ ସାମଗ୍ରୀକୁ ନିଆଯିବ I
* ପ୍ରତ୍ୟେକ ଭାଷାପାଇଁ ନୂତନଭାବେ ସୃଷ୍ଟ ସାମଗ୍ରୀର ପ୍ରକାଶନ ଭାରତବାଣୀଦ୍ୱାରା ଏକ ସଂପାଦନାମଣ୍ଡଳୀଦ୍ୱାରା ନିର୍ଣ୍ଣିତ ହେବ I
* ସମସ୍ତ ସାମଗ୍ରୀର ତ୍ରୁଟିଶୂନ୍ୟ ପ୍ରକାଶନ ନିମନ୍ତେ ଏକ ଯାନ୍ତ୍ରିକ କୌଶଳ ବା ପଦ୍ଧତି ସ୍ଥାପନ କରାଯିବ I

 **ଭାରତବାଣୀ ଭାଷା ସଂବନ୍ଧୀୟ ସୂଚନା ଏବଂ ପ୍ରଯୁକ୍ତି ଉପକରଣମାନ ପ୍ରକାଶ କରିବ କି ?**

* ଭାରତୀୟ ଭାଷାଗୁଡ଼ିକ ପାଇଁ ଉପଲବ୍‌ଧ ଅଧୁନାତନ ଆଇ.ଟି. ଉପକରଣମାନ ପ୍ରଦର୍ଶିତ କରିବା ପାଇଁ ଭାରତବାଣୀ ଏକ ଭିତ୍ତିଭୂମି ପ୍ରଦାନ କରିବ I ଏହା ସଂଚାର ମନ୍ତ୍ରଣାଳୟ ଏବଂ ସୂଚନା ପ୍ରଯୁକ୍ତିବିଦ୍ୟା (ଏମ୍.ସି. ଆଇ.ଟି.) ସହିତ ସମନ୍ୱୟ ସ୍ଥାପନ କରିବ; ଯିଏ ନିଜର ବିଭିନ୍ନ ଏଜେନ୍‌ସି ଯଥା- ଟି.ଡି.ଆଇ.ଏଲ୍. ଆଦି ଦ୍ୱାରା ଉପକରଣମାନକୁ ବିକଶିତ କରୁଛନ୍ତି I ଏଥି ସହିତ ଭାଷା ସଂବନ୍ଧିତ ବିଭିନ୍ନ ଉପକରଣ ଯଥା –ଫଣ୍ଟ୍, ସଫ୍‌ଟଓଏର, ଲିପି ସଂଯୋଜନ ଟୁଲ୍, ମୋବାଇଲ୍ ଆପ୍, ବହୁଭାଷୀ ଅନୁବାଦ ଟୁଲ୍, ପାଠରୁ ଧ୍ୱନି ଓ ଧ୍ୱନିରୁ ପାଠ ଇତ୍ୟାଦି ଉପଲବ୍‌ଧ କରାଯିବ I

**ସାମଗ୍ରିକ କ୍ଷେତ୍ରରେ ଭାରତବାଣୀର କଅଣ ଲାଭ ହେବ ?**

* ଭାରତବାଣୀ, ଭାରତୀୟ ଭାଷା/ମାତୃଭାଷାଗୁଡ଼ିକୁ ବୃହତ କ୍ଷେତ୍ରରେ ଉପଲବ୍ଧ କରାଇବ, ଯାହାର ପରିଣାମସ୍ୱରୂପ ଯୁବ ପୀଢ଼ି ନିଜର ସମସ୍ତ ଅନଲାଇନ୍ ଗତିବିଧି ଯଥା, ବ୍ଲଗ୍, ସାମାଜିକ ଗଣମାଧ୍ୟମ, ଅଧ୍ୟୟନ ଆଦି ପାଇଁ ମାତୃଭାଷା ବ୍ୟବହାର ପାଇଁ ପ୍ରୋତ୍ସାହିତ ହେବେ I
* ଲୁପ୍ତପ୍ରାୟ ଭାଷା, ଗୌଣ ଭାଷା ଏପରିକି ଜନଜାତିର ଭାଷା / ମାତୃଭାଷାଗୁଡ଼ିକୁ ଭାରତବାଣୀ ଇଣ୍ଟର୍‌ନେଟ୍‌ରେ ଏକ ଗୁରୁତ୍ୱପୂର୍ଣ୍ଣ ସ୍ଥାନ ଦେବ I
* ଭାରତବାଣୀ ଭାରତର ପ୍ରାୟ ସବୁ ଭାଷା/ ମାତୃଭାଷା ସହ ଭାରତର ସବୁ ବର୍ଗ ସହିତ ସଂପର୍କ ସ୍ଥାପନ କରିବ; ଏପରିକି ଦୂର-ଅଦୂରରେ ପହଞ୍ଚି ସାଂସ୍କୃତିକ ଏକତା ବୃଦ୍ଧି ପାଇଁ କାର୍ଯ୍ୟ କରିବ I

**ଭାରତବାଣୀ କଅଣ ସରକାରୀ ସୂଚନାମାନ ପ୍ରକାଶ କରିବ ?**

* ଏହି ପ୍ରକଳ୍ପ କୃଷି, ବ୍ୟବସାୟ, ଶିକ୍ଷା, ସାମାଜିକ କ୍ଷେତ୍ର, ସମୟ ଅନୁସାରେ ସେବା ପ୍ରଦାନ କରୁଥୁବା ଅନ୍ୟ ଗୁରୁତ୍ୱପୂର୍ଣ୍ଣ/ଆବଶ୍ୟକ ପୋର୍ଟାଲଗୁଡ଼ିକ ସହିତ ସଂବନ୍ଧିତ ହେବ; ଯେଉଁଠୁ ସବୁ ନାଗରିକ ଗୋଟିଏ ପୋର୍ଟାଲରୁ ସୂଚନା ଓ ଜ୍ଞାନ ପାଇପାରିବେ I

**ଭାରତବାଣୀରେ କେଉଁ ଭାଷାଗୁଡ଼ିକୁ ଅନ୍ତର୍ଭୁକ୍ତ କରାଯାଇଛି ?**

* ପ୍ରଥମ ବର୍ଷରେ ୨୨ଟି ଅନୁସୂଚିତ ଭାଷାକୁ (ଯଥା: ଓଡ଼ିଆ, ଆସାମୀ, ବଙ୍ଗଳା, ବୋଡ଼ୋ, ଡୋଗରୀ, ଗୁଜରାଟୀ, ହିନ୍ଦୀ, କନ୍ନଡ, କାଶ୍ମୀରୀ, କୋଂକଣୀ, ମାଲାୟାଲାମ, ମଣିପୁରୀ, ମୈଥିଳୀ, ମରାଠୀ, ନେପାଳୀ, ପଞ୍ଜାବୀ, ସାନ୍ତାଳୀ, ସଂସ୍କୃତ, ସିନ୍ଧୀ, ତାମିଲ୍, ତେଲୁଗୁ ଓ ଉର୍ଦୁ) ଅନ୍ତର୍ଭୁକ୍ତ କରାଯିବ I ଏହା ପରେ ପରେ ଅନ୍ୟ ଭାଷାଗୁଡ଼ିକୁ ପର୍ଯ୍ୟାୟକ୍ରମେ ଅନ୍ତର୍ଭୁକ୍ତ କରାଯିବ I

**ପ୍ରକୃତରେ ଭାରତବାଣୀର ଲକ୍ଷ କଅଣ ? ଭାରତବାଣୀଦ୍ୱାରା ପ୍ରକାଶିତ ସାମଗ୍ରୀ କି ପ୍ରକାରର ହେବ ?**

* ଭାରତବାଣୀ ନିଜର ପରିଚାଳନାରେ ପ୍ରଥମ ଓ ଦ୍ୱିତୀୟ ବର୍ଷରେ ପ୍ରାଥମିକତା ଆଧାରରେ ନିର୍ଦିଷ୍ଟ ବିଷୟ ସଂବନ୍ଧିତ ଜ୍ଞାନ ସାମଗ୍ରୀଗୁଡ଼ିକୁ ଗୁରୁତ୍ୱ ଦେବ I ଏହା ପରେ ଆଗାମୀ ପାଞ୍ଚ ବର୍ଷ ପାଇଁ ପ୍ରତ୍ୟେକ ଭାଷା/ ମାତୃଭାଷା ସଂବନ୍ଧିତ ଉନ୍ନତ ସାମଗ୍ରୀଗୁଡ଼ିକର ପ୍ରସ୍ତୁତ କରିବାର ଲକ୍ଷ୍ୟ ରଖାଯାଇଛି I ପ୍ରଥମେ ବିଭିନ୍ନ ଭାଷାରେ ସହଜଲବ୍ଧ ସାମଗ୍ରୀର ପ୍ରକାଶନ ପାଇଁ ପ୍ରୟାସ କରାଯିବ ଏବଂ ଏହାର ଆରମ୍ଭ କେନ୍ଦ୍ରୀୟ ଭାରତୀୟ ଭାଷା ସଂସ୍ଥାନ ଦ୍ୱାରା ପ୍ରକାଶିତ ସାମଗ୍ରୀରୁ ହେବ I

**ଭାରତବାଣୀ ନିମ୍ନଲିଖିତ କାର୍ଯ୍ୟଗୁଡ଼ିକୁ ପରିଚାଳନା କରିବ –**

୧. ଡିଜିଟାଲ୍ / ଇଲେକ୍‌ଟ୍ରୋନିକ୍ ମାଧ୍ୟମରେ ଭାଷା ଓ ସାହିତ୍ୟର ଡକୁମେଣ୍ଟ୍‌ସନ୍ କରିବା ।

୨. ଲିପି ପ୍ରସ୍ତୁତ ଓ ତାହାର ନାମାଙ୍କନ କରିବା, ଟାଇପୋଗ୍ରାଫି କୋଡ୍ I

୩. ଅଭିଧାନ ଓ ପରିଭାଷାମାନ ପ୍ରସ୍ତୁତ କରିବI ।

୪.ସାହିତ୍ୟ ଓ ଜ୍ଞାନମୂଳକ (ଉଭୟ ଲିଖିତ ଓ ମୌଖିକ) ପାଠକୁ ଆଧୁନିକ ଓ ଶାସ୍ତ୍ରୀୟ ଭାଷାଗୁଡ଼ିକରେ ଅନୁବାଦ କରାଇବା I

୫. ଅନଲାଇନ୍ ଭାଷା ଶିକ୍ଷା ଓ ଭାଷା ଶିକ୍ଷକ ପ୍ରଶିକ୍ଷଣ ପ୍ରଦାନ କରିବ ଏବଂ ପ୍ରମାଣପତ୍ର ଦେବ; ଏପରିକି ଅନଲାଇନ୍ ମୂଲ୍ୟାଙ୍କନ ସହିତ ଭାଷା ପରୀକ୍ଷଣ ଓ ମୂଲ୍ୟାଙ୍କନ ପ୍ରତି ଦୃଷ୍ଟି ଦେବ I

**ଭାରତବାଣୀଦ୍ୱାରା ପ୍ରକାଶିତ ସାମଗ୍ରୀ ବିନାମୂଲ୍ୟରେ ଉପଲବ୍‌ଧ ହେବ କି ? ଭାରତବାଣୀ ସାମଗ୍ରୀର ସ୍ୱତ୍ତ୍ୱ କିପରି ସୁରକ୍ଷିତ କରାଯାଇପାରିବ ?**

* ଭାରତବାଣୀ ସାଧାରଣ ନାଗରିକ ବିଶେଷ କରି ଭାରତୀୟ ନାଗରିକମାନଙ୍କ ସହିତ ଜ୍ଞାନ ବାଣ୍ଟିବାର ଉଦ୍ଦେଶ୍ୟରେ ନିର୍ମିତ ନୂଆ ଯୁଗର ଏକ ପୋର୍ଟାଲ୍ ଅଟେ I ତେଣୁ ଭାରତବାଣୀ ପୋର୍ଟାଲରେ ଉପଲବ୍‌ଧ ସମସ୍ତ ସାମଗ୍ରୀର ଶୈକ୍ଷିକ ଓ ଅନୁସନ୍ଧାନ ପ୍ରୟୋଜନ ପାଇଁ ବିନା ପଇସାରେ ଉପଯୋଗ କରାଯାଇପାରିବ I
* ଏହି ପୋର୍ଟାଲ୍ ଭାରତୀୟ ସ୍ୱତ୍ତ୍ୱାଧିକାର ଅଧିନିୟମ ୧୯୫୭ର ପାଳନ କରେ; ଯାହା ଏହିପରି ଗତିବିଧିଗୁଡ଼ିକୁ ଅନୁମତି ଦିଏ ଏବଂ ଏହା ଧାରା ୫୨ର ସ୍ୱତ୍ତ୍ୱାଧିକାର ଉଲଙ୍ଘନ ଅନ୍ତର୍ଗତ ନୁହେଁ I

**ନିଜ ସଂସ୍ଥା ଓ ବ୍ୟକ୍ତିମାନେ ଭାରତବାଣୀରେ ଯୋଗଦାନ କରିପାରିବେ କି ? ସାମଗ୍ରୀ ପାଇଁ ଭାରତବାଣୀ କିଛି ପାରିତୋଷିକ ଦେବେ କି ?**

* ହଁ । ସେମାନେ ମୌଳିକ ଅସୃଜନ ସାହିତ୍ୟ / ଜ୍ଞାନ ସାମଗ୍ରୀକୁ ସାର୍ବଜନୀନ କରିବାରେ ଯୋଗ ଦେଇ ପାରିବେ । ଲେଖକ ଅଧିକାର ସେମାନଙ୍କ ଯୋଗଦାନ ପାଇଁ ଦିଆଯିବ । ଏହିପରି ଉପଲବ୍‌ଧ ସାମଗ୍ରୀର ସ୍ୱୀକୃତି ସଂପାଦନାମଣ୍ଡଳୀର ଅନୁମୋଦନରେ ହେବ ।
* ଭାରତବାଣୀ ମାତୃଭାଷାର ସାମଗ୍ରୀ ପ୍ରସ୍ତୁତ କରିବା ପାଇଁ ଅନଲାଇନ୍ ଉପକରଣ ଉପଲବ୍‌ଧ କରାଇବ ।
* ସାମଗ୍ରୀର ଉପଯୋଗ କରିବା ପାଇଁ ପାରିତୋଷିକର ଦେୟ ଉପଦେଷ୍ଟା ମଣ୍ଡଳୀଦ୍ୱାରା କରାଯିବ; ଯାହା ମୌଳିକ ସାମଗ୍ରୀ ପାଇଁ ନିର୍ଧାରିତ ଦେୟ, ସାମଗ୍ରୀର ମୌଳିକତା ଏବଂ ତାହାର ବୈଶିଷ୍ଟ୍ୟ ଉପରେ ନିର୍ଭର କରେ ।

**ଶାରିରୀକ ବିକଳାଙ୍ଗ ବ୍ୟକ୍ତିମାନଙ୍କ ପାଇଁ ଭାରତବାଣୀ କିପରି ସୁଲଭ ହୋଇପାରିବ ?**

* ପୋର୍ଟାଲକୁ ବିକଶିତ କରିବା ପାଇଁ ଭାରତବାଣୀ ଭାରତ ସରକାରଙ୍କ ମାନଦଣ୍ଡ ସହିତ ଆନ୍ତର୍ଜାତିକ ମାନଦଣ୍ଡକୁ ପାଳନ କରିବ ।
* ଭାରତବାଣୀ ନିଃଶୁକ୍ଳ ରୂପରେ ପାଠରୁ ଧ୍ୱନି (text to speech) ସୁବିଧାକୁ ଉପଲବ୍‌ଧ ଭାଷାଗୁଡ଼ିକୁ ପ୍ରଦାନ କରିବ ଯାହା ଦୃଷ୍ଟିହୀନ ଲୋକଙ୍କଦ୍ୱାରା ଓଏବସାଇଟ୍ ସାମଗ୍ରୀର ଉପଯୋଗ ହୋଇପାରିବ ।

**ଯଦି କେହି ଭାରତବାଣୀ ପୋର୍ଟାଲରେ ଉପଲବ୍‌ଧ ସୂଚନାର ଦୁରୂପଯୋଗ କରୁଛି; ତେବେ କଅଣ କରାଯାଇପାରିବ ?**

* ଭାରତବାଣୀ ସାଧାରଣ ଲୋକଙ୍କୁ ବିଶ୍ୱାସ କରେ । ଭାରତବାଣୀର ସାମଗ୍ରୀରୁ ଯଦି କେହି ସାହିତ୍ୟିକ ଚୋରୀ ବା ସାମଗ୍ରୀର ଦୁରୂପଯୋଗ କରେ ସେଥିପାଇଁ ତୁରନ୍ତ ଆମର ଧ୍ୟାନ ଆକର୍ଷଣ କରିପାରିବେ । ଭାରତବାଣୀ ସାମଗ୍ରୀକୁ ଶିଖିବା ଓ ପ୍ରସାରିତ କରିବା ପାଇଁ ଉତ୍ସାହ ଦିଏ; ଯାହା ଭାରତୀୟ ସମାଜର ସମୃଦ୍ଧ ଇତିହାସର ସଂରକ୍ଷଣରେ ସାହାଯ୍ୟ କରେ ।

**ଭାରତବାଣୀର ପ୍ରଶାସନିକ ଗଠନ କିପରି ?**

ଭାରତବାଣୀର ପରିଚାଳନା-

* ୧. ବିଶିଷ୍ଟ ଭାଷାବିଜ୍ଞାନୀଗଣ ଓ ବିଷୟ ବିଶେଷଜ୍ଞଙ୍କ ଏକ ପରାମର୍ଶଦାତା କମିଟିଦ୍ୱାରା ହୁଏ; ଯାହାର ଅଧ୍ୟକ୍ଷତା କେନ୍ଦ୍ରୀୟ ଭାରତୀୟ ଭାଷା ସଂସ୍ଥାନର ନିର୍ଦେଶକ କରନ୍ତି । ଏହା ବିଶେଷଜ୍ଞ କମିଟି ଓ କାର୍ଯ୍ୟାଳୟର ସହାୟତାରେ କାର୍ଯ୍ୟକାରୀ କମିଟିର ମାର୍ଗଦର୍ଶୀ ହେବ I
* ୨. ପୋର୍ଟାଲର ଯାନ୍ତ୍ରିକ ଦିଗ ଓ ଭାଷା ଉପକରଣର ( language tool) ଦାୟିତ୍ୱରେ ଏକ ଟେକ୍‌ନୋଲୋଜି ଉପଦେଷ୍ଟା କମିଟି ରହିବେ ।

**ଭାରତବାଣୀ କେଉଁଠି ଅବସ୍ଥିତ ?**

କେନ୍ଦ୍ରୀୟ ଭାରତୀୟ ଭାଷା ସଂସ୍ଥାନ, ମୈସୁରୁ, କର୍ଣ୍ଣାଟକର କ୍ୟାମ୍ପସ୍‌ରେ ଭାରତବାଣୀ ଅବସ୍ଥିତ ।

***ପତ୍ରାଳାପ ଠିକଣା:***

**ଭାରତବାଣୀ ପ୍ରକଳ୍ପ**

କେନ୍ଦ୍ରୀୟ ଭାରତୀୟ ଭାଷା ସଂସ୍ଥାନ (ସି.ଆଇ.ଆଇ.ଏଲ୍.)

ମାନସଗଙ୍ଗୋତ୍ରି, ହନ୍‌ସୁର୍ ରାସ୍ତା, ମୈସୁରୁ, କର୍ଣ୍ଣାଟକ-୫୭୦୦୦୬

ଫୋନ୍ ନମ୍ବର: + ୯୧- ୮୨୧-୨୫୧୫୮୨୦ (ନିର୍ଦେଶକ)

ଅଭ୍ୟର୍ଥନା କକ୍ଷ/ପି.ଏ.ବି. ଏକ୍‌ସ.: + ୯୧- ୮୨୧- ୨୩୪୫୦୦୦

ଫାକ୍‌ସ: + ୯୧- ୮୨୧- ୨୫୧୫୦୩୨ (କାର୍ଯ୍ୟାଳୟ)